José Ortega y Gasset

José Ortega y Gasset (født 9. mai 1883 i Madrid, død 18. oktober 1955 i samme by) var en spansk filosof, sosiolog og essayist.

Han grunnla tidsskriftene España (1915–1924) og Revista de Occidente (1923). På samme tid deltok han ved utarbeidelsen av den spanske forfatningen. Under inntrykk av Weimarrepublikken skrev han det sentrale verket La rebelión de las masas (1929) (norsk oversettelse ved Lorentz Eckhoff: Massenes opprør, utgitt 1934).

Fra 1910 til 1936 var han professor i metafysikk, logikk og etikk ved Complutense-universitetet i Madrid, fra 1936 til 1945 levde han i eksil i Frankrike, Argentina og Portugal. Som kulturfilosof bygget han på Georg Wilhelm Friedrich Hegel, Friedrich Nietzsche og Wilhelm Dilthey.

 Referanser 

Kategori:Spanske filosofer
Kategori:Spanske sosiologer
Kategori:Personer fra Madrid